wickkiey/tamil-wikipedia-markdown huggingface dataset:
# பைஞ்சுதை



**பைஞ்சுதை** (அ) சீமந்துக் கொங்கிறீற்று (அ) கற்காரை (*Concrete*; *காங்கிரிட்*) என்பது சிமெண்ட், நுண் சேர்பொருள், பருமனான சேர்பொருள், நீர் மற்றும் பிற மூலப் பொருட்களைக் கொண்டு குறிக்கப்பட்ட அளவுகளில் கலந்து, உருவாக்கப்படும் ஒரு கட்டிடப்பொருள் ஆகும். பொதுவாக நுண் சேர்பொருள் என்பது மணலையும், பருமனான சேர்பொருள் என்பது சரளை அல்லது சிறு கற்களையும் குறிக்கின்றது.  

காங்கிரிட் உடன் நீரை சேர்க்கும் போது வேதிவினையின் காரணமாக அது திடப்பொருளாகவும் மற்றும் கடினத்தன்மை உடையதாகவும் மாறுகின்றது.  

## பார்க்கவும்
- சீமந்துக் கொங்கிறீற்று (cement concrete)
- திடம் குறை கற்காரை (lean concrete)
- கற்காரை உறுப்பு (concrete member)
- காற்றூட்டக் கற்காரை (aerated concrete)
- கற்காரைத் தரம் (grade of concrete)
- பரற்கொங்கிறீற்று (gravel concrete)
- கற்காரைக் கலக்கி (concrete mixer)
- கற்காரைப் பிணைப்பு (bond in concrete)
- கொங்கிறீற்றுருக்கு (concrete steel)
- கொங்கிறீற்று முளைத்தூண் (concrete pile)
# வ. அ. இராசரத்தினம்


**வ. அ. இராசரத்தினம்** (5 சூன் 1925 - 22 பெப்ரவரி 2001) புகழ் பெற்ற ஈழத்து சிறுகதை, நாவல் எழுத்தாளர். சுருக்கமாக "வ. அ." என அறியப்படுபவர். "ஈழநாகன்", "கீழக்கரை தேவநேயப் பாவாணர", "வியாகேச தேசிகர்" என்னும் பல புனைபெயர்களிலும் எழுதியுள்ளார்.  

## வாழ்க்கைக் குறிப்பு
திருகோணமலை மாவட்டம், மூதூரைப் பிறப்பிடமாக கொண்ட இவரின் பெற்றோர் வஸ்தியாம்பிள்ளை, அந்தோனியா. தாமரைவில் இரோமன் கத்தோலிக்கப் பாடசாலையிலும் பின்னர் மூதூர் புனித அந்தோனியார் பாடசாலையிலும் கல்வி கற்றார். 1952 இல் மேரி லில்லி திரேசா என்பாரைத் திருமணம் புரிந்தார்.  

## இலக்கியப் பயணம்
1946 இல் மட்டக்களப்பு ஆசிரியர் பயிற்சிக் கல்லூரியில் சேர்ந்து ஆசிரியப் பயிற்சியைப் பெற்றார். அங்குதான் அவர் தனது *மழையால் இழந்த காதல்* என்ற சிறுகதையை எழுதினார். இது 1948 ஆம் ஆண்டு செப்டம்பரில் தினகரன் பத்திரிகையில் வெளிவந்தது. இவரது முதற் கவிதை திருகோணமலையில் இருந்து அ. செ. முருகானந்தனை ஆசிரியராகக் கொண்டு வெளிவந்த *எரிமலை* என்ற பத்திரிகையில் 1948 இல் வெளிவந்தது. இவர் தனது இலக்கியப் பயணத்தை சுய வரலாற்று நூலாக இலக்கிய நினைவுகள் என்ற பெயரில் எழுதியுள்ளார்.  

## அரசியலில்
வ. அ. இராசரத்தினம் 1959 மூதூர் கிராமசபைத் தேர்தலில் பிரதேச சுயாட்சியை வலியுறுத்திப் போட்டியிட்டு வெற்றி பெற்றார்.  

## பிற்கால வாழ்க்கை
ஈழப்போரில் இராசரத்தினத்தின் குடும்பமும் பெரிதும் பாதிக்கப்பட்டது. அவரது சேகரிப்பிலிருந்த பெறுமதியான நூல்களும் அவரது வீட்டுடன் தீக்கிரையாகின. வீடிழந்து இடம்பெயர்ந்து வாழ்ந்தார். அதனால் அவரது வீட்டிலிருந்த அவரது சொந்த அச்சுக்கூடமும் அழிந்தது. போரில் மனைவியை இழந்தார். வேறொரு தாக்குதல் சம்பவத்தில் தனது மகளையும், மருமகனையும் இழந்தார்.  

இராசரத்தினம் 2001 பெப்ரவரி 22 வியாழக்கிழமை தனது 75-ஆவது அகவையில் மூதூரில் காலமானார்.  

## விருதுகள்
- அகில இலங்கை சாகித்திய மண்டல விருது
- வட-கிழக்கு மாகாண சாகித்திய விருது
- இலங்கை அரசின் 'தமிழ்மணி' பட்டம்
- வடகிழக்கு மாகாண ஆளுநர் விருது

## இவரது நூல்கள்
- *துறைக்காரன்* (நாவல்)
- *கொழுகொம்பு* (நாவல்)
- *கிரௌஞ்சப் பறவைகள்* (நாவல்)
- *ஒரு காவியம் நிறைவு பெறுகிறது* (சிறுகதைத் தொகுதி)
- *ஒரு வெண்மணற் கிராமம் காத்துக் கொண்டிருக்கின்றது* (நாவல்)
- *தோணி* (சிறுகதைத் தொகுதி)
- *பூவரசம் பூ* (மொழிபெயர்ப்புக் கவிதை)
- *மூதூர் புனித அந்தோனியார் கோயிலின் பூர்வீக வரலாறு* (சரித்திரம்)
- *இலக்கிய நினைவுகள்* (நினைவுக் கட்டுரைகள், அன்பர் வெளியீடு, திருக்கோணமலை, 1995)
# விக்கிப்பீடியா:தொகுத்தல் சுருக்க குறி விளக்க பட்டியல்:விரைவுக் கையேடு

:*இக்குறிகளின் விரிவான விளக்கத்திற்கு, பார்க்கவும்: விக்கிபீடியாவின் *  

| சேர்ப்பு | *+, add, addition, சேர், கூட்டல்* | எதையேனும் கட்டுரையில் சேர்க்கும் பொழுது |  |
| --- | --- | --- | --- |
| அகரவரிசைப்படுத்தல் | ''alpha' | பட்டியலை அகரவரிசைப்படுத்தும் பொழுது |  |
| capitalization | *cap, capital, cpt, lc, lcase, uc, ucase* | Fixing of capitalization |  |
| பகுப்பு | *+cat*, *cat*, *பகுப்பு*, *பகு* | பகுப்பு உருவாக்கம் பொழுதும் மாற்றும் பொழுதும் |  |
| கருத்து | *cm*, *கருத்து* | கருத்து சேர்க்கும் பொழுது |  |
| உரை திருத்தம் | *உரை திருத்தம்* | உரை திருத்தம் |  |
| உருவாக்கம் | *New&quot; *புதிது&quot; | புதுக் கட்டுரை உருவாக்கம் |  |
| disambiguation | ''dab, disambig, disambiguation' | Addition of |  |
| duplication | *dup, duplication* | Removal of duplication |  |
| வெளி இணைப்பு | *ext lk, ext lks, ext link, ext links, external link, external links, வெளி இணைப்பு, வெ.இ* | வெளி இணைப்பு சேர்ப்பு |  |
| formatting | *fm, fmt, formatting, MoS* | Formatting |  |
| short new text | *ft* | Addition of short new text, which is fully given in this edit summary |  |
| இலக்கணம் | *gm*, *இல*, | இலக்கணப்பிழை திருத்தம் |  |
| கிடைக்கோடு | *hr*, *கிடை* | கிடைக் கோடு சேர்ப்பு |  |
| இணைப்புகள் | *lk, lks, link, links, இணைப்பு, இணை* | இணைப்புகள் சேர்ப்பு |  |
| merge | *merge* | Article merge |  |
| நகர்த்தல் | *mv, move, நகர்* | கட்டுரை நகர்த்தல் |  |
| வழிமாற்று | *redir, redirect, வழி* | கட்டுரைப் பக்க வழிமாற்றம் |  |
| நீக்கு/அழி | *-, rm, del, நீக்கு, அழி* | எதையேனும் நீக்கும் பொழுது |  |
| முன்னிலைப்படுத்து | *rv, revert, முன்னிலை* | தொகுப்பை முன்னிலைப்படுத்துவது |  |
| பேச்சு | *பேச்சுப் பக்கம் பார்* | Explanation of edit on the article's |  |
| எழுத்துக்கூட்டல் | *tiop, tiops, tyop, tyops, typo, typos, எ.கூ, எழுத்துக்கூட்டல்* | Fixing of typos |  |
| விக்கியாக்கு | *wikified, wikify, wiki, wfy, wkf, wikification, விக்கி, விக்கியாக்கம்* | Formatting using wiki markup (as opposed to plain text or HTML) and add s to material, incorporating it into the whole of Wikipedia | } |
# அடர்த்தி

இயற்பியலில் (பௌதீகவியலில்) ஒரு பொருளின் **அடர்த்தி** (*density*) என்பது அப்பொருளானது ஒரு குறிப்பிட்ட *பரும* அளவில் (*கன* அளவில்) எவ்வளவு *நிறை* அல்லது திணிவு கொண்டு உள்ளது என்பதைக் குறிக்கும். எடுத்துக்காட்டாக ஒரு கன செண்டி மீட்டர் பரும அளவில் உள்ள தங்கம் 19.32 கிராம் நிறை ஆகும். ஆனால் அதே ஒரு கன செண்டி மீட்டர் பரும அளவு கொண்ட வெள்ளி 10.49 கிராம்தான் உள்ளது. எனவே தங்கத்தின் "அடர்த்தி" வெள்ளியின் அடர்த்தியை விட கூடுதலானது. அடர்த்தி பின்வரும் சமன்பாட்டினால் கொடுக்கப்படும்.  
:<math>\rho = \frac {m}{V}</math>  
SI அலகுகள்:  
: **ρ** = (ரோ அல்லது றோ) பொருளின் *அடர்த்தி* (அலகு: கி.கி/மீ<sup>-3</sup>, *kg·m<sup>-3</sup>*}  
:**m** = பொருளின் *நிறை* அல்லது *திணிவு* (அலகு: *கி.கி, kg*)  
:**V** = பொருளின்* பரும அளவு* (*கன அளவு*) (அலகு: *மீ<sup>3</sup>*)  

நிறை அல்லது திணிவு, கிராம் அலகிலும், பரும அளவு (கன அளவு) கன செண்டி மீட்டர் (கன சதம மீட்டர்) அலகிலும் இருக்கும்போது அடர்த்தி, ஒரு செண்டி மீட்டருக்கு எவ்வளவு கிராம் என்பதாகும். அலகு : கிராம்/(கன செண்டி மீட்டர்) அல்லது கிராம்/(செண்டி மீட்டர்) <sup>3</sup> அலகில் இருக்கும். சுருக்கமாக கி/செ.மீ<sup>3</sup> என எழுதுவது வழக்கம். SI அலகில் கி.கி/மீ<sup>3</sup> என எழுதுவது வழக்கம்.  

பல்வேறு பொருள்களின் அடர்த்திகள்:  
<table>  
<tr><td>பொருள்</td><td>அடர்த்தி (கி.கி/மீ<sup>3</sup>'')</td></tr>  
<tr><td>திடம் </td></tr>  
<tr><td>இரிடியம்</td><td>22650</td></tr>  
<tr><td>ஆஸ்மியம்</td><td>22610</td></tr>  
<tr><td>பிளாட்டினம்</td><td>21450</td></tr>  
<tr><td>தங்கம்</td><td>19300</td></tr>  
<tr><td>டங்க்ஸ்டன்</td><td>19250</td></tr>  
<tr><td>யுரேனியம்</td><td>19050</td></tr>  
<tr><td>பாதரசம்</td><td>13580</td><tr>  
<tr><td>பலேடியம்</td><td>12023</td></tr>  
<tr><td>ஈயம்</td><td>11340</td></tr>  
<tr><td>வெள்ளி</td><td>10490</td></tr>  
<tr><td>செப்பு</td><td> &nbsp; 8960</td></tr>  
<tr><td>இரும்பு</td><td> &nbsp; 7870</td></tr>  
<tr><td>வெள்ளீயம்</td><td> &nbsp; 7310</td></tr>  
<tr><td>டைட்டேனியம்</td><td> &nbsp; 4507</td></tr>  
<tr><td>வைரம்</td><td> &nbsp; 3500</td></tr>  
<tr><td>அலுமீனியம்</td><td> &nbsp; 2700</td></tr>  
<tr><td>மக்னீசியம்</td><td> &nbsp; 1740</td></tr>  
<tr><td>திரவம்</td></tr>  
<tr><td>கடல் நீர்</td><td> &nbsp; 1025</td></tr>  
<tr><td>நீர்</td><td> &nbsp; 1000</td></tr>  
<tr><td>ஈத்தைல் ஆல்கஹால்</td><td> &nbsp; 790</td><tr>  
<tr><td>பெட்ரோல்</td><td> &nbsp; 730</td><tr>  
<tr><td>Aerogel</td><td> &nbsp; 3.0</td><tr>  
<tr><td>எடுத்துக்காட்டு காற்று</td>  
<td>&nbsp;&nbsp;1.2</td></tr>  
</table>  

| *T* in °C | *ρ* கிகி/மீ³ இல் |  |
| --- | --- | --- |
| - 10 | 1.341 |  |
| - 5 | 1.316 |  |
| 0 | 1.293 |  |
| + 5 | 1.269 |  |
| + 10 | 1.247 |  |
| + 15 | 1.225 |  |
| + 20 | 1.204 |  |
| + 25 | 1.184 |  |
| + 30 | 1.164 | } |
# மில்லிமீட்டர்


**மில்லிமீட்டர்** (மில்லிமீற்றர்) என்பது நீள அலகுகளில் ஒன்றாகும். ஒரு மீட்டரின் ஆயிரத்தில் ஒரு பகுதி ஒரு மில்லிமீட்டர் ஆகும். இது 0.039 அங்குலத்துக்குச் (inch) (துல்லியமாக 5/127) சமனானது. மீட்டர் அளவை முறையைப் பயன்படுத்தும் நாடுகளில் சிறிய நீள அளவைகளை அளப்பதற்குப் பயன்படும் அலகு இதுவே. எடுத்துக்காட்டாகக் கண்ணாடித் தகடுகளின் தடிப்பு 6 மில்லிமீட்டர், 10 மில்லிமீட்டர் என்றும் சுவர்களின் தடிப்பைக் குறிப்பிடும்போது 100 மில்லிமீட்டர், 200 மில்லிமீட்டர் எனவும், அறைகளின் நீள அகலங்களைக் குறிப்பிடும்போது 4000 x 5000 மில்லிமீட்டர் எனவும் குறிப்பிடுவது உண்டு. மில்லிமீட்டரைச் சுருக்கமாக **மிமீ.** என்று எழுதுவது வழக்கம்.  

மில்லிமீட்டருக்கு ஒத்த பரப்பளவு அலகு சதுர மில்லிமீட்டரும், கனவளவு அலகு கன மில்லிமீட்டரும் ஆகும். இவற்றை முறையே மிமீ <sup>2</sup> (மில்லிமீட்டர் இரண்டாம் அடுக்கு) என்றும் மிமீ <sup>3</sup> (மில்லிமீட்டர் மூன்றாம் அடுக்கு) என்றும் சுருக்கி எழுதுவது வழக்கம்.  

## தொடர்புகள்

மீட்டர் அளவை முறையில் மில்லிமீட்டருக்கும் பிற நீள அலகுகளுக்கும் இடையிலான தொடர்புகள் பின்வருமாறு:  
:1 செண்டிமீட்டர் =10 மில்லிமீட்டர்  
: 1 சதமமீட்டர் = 10 மில்லிமீட்டர்  
: 1 மீட்டர் = 1,000 மில்லிமீட்டர்  
: 1 கிலோமீட்டர் = 1,000,000 மில்லிமீட்டர்.  

மில்லிமீட்டருக்கும் இம்பீரியல் அளவை முறையில் உள்ள பிற நீள அலகுகளுக்கும் இடையிலான தொடர்புகள் பின்வருமாறு:  

: 1 அங்குலம் = 25.4 மில்லிமீட்டர்  
: 1 அடி = 304.8 மில்லிமீட்டர்  
: 1 யார் = 914.4 மில்லிமீட்டர்  
: 1 மைல் = 1,609,300 மில்லிமீட்டர்  

## சில தர அளவுகள்

மில்லிமீட்டரில் தரப்பட்டுள்ள சில தர அளவுகள் வருமாறு:  

- A4 தாள் அளவு - 297 x 210
- A3 தாள் அளவு - 420 x 297
- குறுவட்டு (CD) அளவு - விட்டம் = 120 மில்லிமீட்டர், தடிப்பு = 1.2 மில்லிமீட்டர், நடுத்துளை விட்டம் = 15 மில்லிமீட்டர்.
- சாதாரண செங்கல் அளவு = 225 x 112.5 x 75 மில்லிமீட்டர்.

## அடிக்குறிப்புகளும் மேற்கோள்களும்
# கூரை


மழை, வெய்யில் முதலியவற்றிலிருந்தும், விலங்குகள், பறவைகள், வெளி மனிதர்கள் ஆகியோரின் ஊடுருவல்களிலிருந்தும் கட்டிடத்தின் உட் பகுதிகளைப் பாதுகாப்பதற்காகக் கட்டிடத்தின் மேற்பகுதியை மூடி அமைக்கப்படும் கட்டிடக் கூறே **கூரை** எனப்படுகின்றது. கூரைகள் இன்று பல வடிவங்களிலும் பல்வேறு கட்டிடப் பொருள்களைப் பயன்படுத்தி அமைக்கப்படுகின்றன. மழை மற்றும் பனிமழைகள் பெய்யும் இடங்களில் கட்டப்படும் மரபு சார்ந்த கட்டிடங்கள் பெரும்பாலும் சரிவான கூரை அமைப்புக்களைக் கொண்டுள்ளன. இது கூரையில் விழும் மழை நீர் மற்றும் பனிக்கட்டிகள் முதலானவை இலகுவில் வழிந்தோடுவதற்கு இலகுவானது.  

## கூரையின் வகைகள்
கூரையொன்று|]]  
கூரையின் வடிவம், பயன்படுத்தப்படும் கட்டிடப் பொருட்கள், அமைப்புத் தொழினுட்பம் என்பவற்றின் அடிப்படையில் பல்வேறு வகைகளாகப் பிரிக்கப்படலாம்.  

1. தட்டையான கூரைகள் (flat roofs)
1. சாய்வான கூரைகள் (pitch roofs)
1. கூடாரங்கள் (tents)
1. குவிமாடக் கூரைகள் (domes)
1. வளை கூரைகள் (vaults)
1. Shells
1. தொங்கல் அமைப்புக் கூரைகள் (suspension structures)
1. Geodesic Domes

என ஏராளமான கூரை வகைகள் இன்று பயன்பாட்டில் உள்ளன. இவற்றுட் சில பல்லாயிரம் ஆண்டுகளாகவே பயன்பாட்டில் உள்ளவை. சில வகைகள் நவீன தொழில் நுட்ப வளர்ச்சியின் விளைவுகள். சிலவகையான கட்டிடங்களில் கூரை, சுவர் ஆகியவற்றுக்கு இடையே வேறுகாடு காண முடிவதில்லை. எடுத்துக்காட்டாக, சில வகைக் கூடாரங்கள், இக்லூ போன்றவற்றில் கூரைகளே நிலம் வரை நீள்வதனால் சுவர் என்று தனியாக அடையாளம் காணப்படக்கூடிய எதுவும் கிடையாது.  

## கூரைக் கான கட்டிடப்பொருள்கள்
''. இதன் முன் தகைக்கப்பட்ட காங்கிறீற்றுக் கூரை உலகப் புகழ் பெற்றது.]]  
கூரைக்கான கட்டிடப் பொருட்களை அமைப்புச் சட்டகங்களுக்கான கட்டிடப் பொருட்கள், அவற்றின் மேல் மூடுவதற்குப் பயன்படும் பொருட்கள் என வகைப்படுத்த முடியும். மிகவும் அடிப்படையான புற்கள், இலை குழைகள், மண், கற்பலகைகள் என்பன தொடக்கம் காங்கிறீற்று, உருக்குத் தகடுகள், அலுமீனியம், ஈயம் வரையான பல்வேறு வகையான பொருட்கள் கூரையின் வெளிப்புற மூடல்களாகப் பயன்படுத்தப்படுகின்றன. அமைப்புச் சட்டகங்களில், காட்டுத்தடிகள் மற்றும் மரங்கள், செம்மைப் படுத்தப்பட்ட மரம், உருக்கு, அலுமீனியம் போன்ற பொருட்களைக் காண முடியும். சிலவகைக் கூரை அமைப்புகள் அமைப்புச் சட்டகம், மூடல் எனத் தனித்தனியாக அமையாமல் இரண்டும் ஒன்றாகவே அமைகின்றன. எடுத்துக்காட்டாக, குவிமாடங்கள், வளை கூரைகள்(Vaults), shells முதலியவற்றில் அமைப்புக் கூறும், மூடற் கூறும் ஒன்றே.
# வேலி (எல்லை)


'' எனப்படும் பின்னப்பட்ட தென்னோலையைப் பயன்படுத்தி உருவாகப்பட்டது. இதன் அமைப்புச் சட்டகம் உயிருள்ள தாவரங்களாகும்.]]  
*வேலி* என்பது ஒரு நில அளவைக்கான அலகாகவும் தமிழ் நாட்டில் பயன்படுத்தப் படுகின்றது. ஆனால் இக்கட்டுரை நிலப் பகுதிகளைச் சுற்றி அமைக்கப்படும் வேலிகள் பற்றியதாகும்.  

**வேலி** என்பது கட்டிடங்களுக்கு உரிய நிலம், பயிர்ச் செய்கைக்குரிய நிலம் மற்றும் பலவகையான நிலப் பகுதிகளைச் சுற்றியும், சில வேளைகளில் ஒரே நிலப்பகுதிக்குள் சில குறிப்பிட்ட நடவடிக்கைகள் அல்லது செயற்பாடுகளுக்கான பகுதிகளைப் பிரித்து ஒதுக்கும் வகையிலும், மறைப்புக்காகவும் அமைக்கப்படுவதாகும். எல்லைகளில் அமைக்கப்படும் வேலிகள் எல்லை வேலிகள் என அழைக்கப்படுகின்றன.  

## வேலியும், மதிலும்
மதில் அல்லது மதில் சுவர் என்பதும் எல்லைகளில் பாதுகாப்புக்காகக் கட்டப்படும் அமைப்பினைக் குறித்தாலும், நிரந்தரமான, திடப் பொருளால், அதனூடு பார்க்க முடியாதவாறு உள்ளவற்றையே இவ்வாறு அழைப்பது வழக்கம். வேலி பெரும்பாலும் நீடித்து உழைக்காத பொருட்களால் அமைக்கப்படுவதுடன், பொதுவாக இலகுவான கட்டுமானங்களாகவும், ஊடாகப் பார்க்கக்கூடிய தன்மை கொண்டவையாகவும் இருக்கும். வேலிகள் அமைப்பதற்கான செலவும், மதில்களோடு ஒப்பிடும் போது குறைவே.  

## வேலியும் செயற்பாட்டுத் தேவைகளும்
வேலிகள் பல்வேறுவகையான தேவைகளுக்காக அமைக்கப்படுகின்றன. வெளி ஊடுருவல்களிலிருந்து பாதுகாப்புக் கொடுத்தல் முக்கியமான தேவையாகும். *வேலியே பயிரை மேய்வது போல* என்ற பழமொழி பயிர்ச் செய்கை நிலங்களில் வேலியின் செயற்பாட்டு முக்கியத்துவத்தை எடுத்துக்காட்டுகிறது. குடியிருப்புப் பகுதிகளில் காணப்படுகின்ற வேலிகள் ஆடு, மாடு மற்றும் அந்நிய மனிதர்களின் உடல் ரீதியான ஊடுருவல்களைத் தடுப்பதுடன், பல சமயங்களில் வெளியிலிருந்து உள்ளே பார்ப்பதைத் தடுக்கும் மறைப்புகளாகவும் செயற்படுகின்றன.  
இலங்கையின் யாழ்ப்பாணக் கிராமங்கள் இத்தகைய வேலிகளுக்குப் பெயர் பெற்றவை. யாழ்ப்பாணத்தைப் பற்றி எழுதிய வெளிநாட்டார் பலர் அங்கிருந்த வேலிகள் பற்றிக் குறிப்பிடாமல் விட்டதில்லை.  

பாதுகாப்பு முக்கியத்துவம் வாய்ந்த மின்னுற்பத்தி நிலையங்கள், தொலைத்தொடர்பு நிலையங்கள், பாதுகாப்புப் படை முகாம்கள் போன்ற இடங்களிலும் பாதுகாப்பு வேலிகள் அமைக்கப்படுகின்றன. இவை பொதுவாக மனிதர் ஏறி உள்ளே புகமுடியாதபடி உயரமானவையாக அமைவதுடன், இவ்வாறு செய்வதற்குச் சிரமமான முள்ளுக் கம்பிகள் போன்ற பொருட்களையும் பயன் படுத்துவார்கள். காட்டுப் பகுதிகளில் யானைகள் போன்ற பெரிய விலங்குகளிடமிருந்து பாதுகாப்புத் தேவைப்படும் இடங்களில் அழுத்தம் குறைந்த மின்சாரம் பாய்ச்சப்படும் மின்சார வேலிகளையும் அமைப்பதுண்டு.  

## வேலியடைப்பதற்கான பொருட்கள்
- காய்ந்த இலை குழை
- பனையோலை
- தென்னோலை / கிடுகு
- காய்ந்த குச்சி
- இரும்புத் தகடு
- முள்ளுக் கம்பி
- இரும்புக் கம்பிகள்/சட்டங்கள்
- மரக்குற்றி
# கோளப்பரப்புக் குவிமாடம்

**கோளப்பரப்புக் குவிமாடம்** (*geodesic dome*) என்பது கோள மேற்பரப்பு ஒன்றின் பெரு வட்டங்களின் மேல் கிடக்கும்படி ஒழுங்கமைக்கப்பட்ட, ஏறத்தாளக் கோளவடிவமான, உதைகால்களின் வலையமைப்பு ஆகும். இவ் வலையமைப்பில் ஒன்றையொன்று வெட்டுகின்ற பல பெரு வட்டங்களினால் உருவாக்கப்படும் முக்கோண அமைப்புகள் முழுக் கோள வடிவ அமைப்பினதும் உறுதிக்குப் பங்களிப்புச் செய்கின்றன. அளவு அதிகரிக்கும்போது மேலும் பலமுள்ளதாக அமையும், மனிதரால் உருவாக்கப்பட்ட ஒரே அமைப்பு இது என்று சொல்லப்படுகிறது.  

மனிதரால் அறியப்பட்ட எல்லா அமைப்புக்களுடனும் ஒப்பிடும் போது கோள வடிவக் குவிமாடமே ஒரு குறிப்பிட்ட நிறைக்கான அதி உயர்ந்த கன அளவைத் தருகிறது. இவ்வமைப்பை உருவாக்கும் தனித்தனி உதைகால்களிலும் பார்க்க மொத்த அமைப்பாக நோக்கும்போது இக் குவிமாடங்கள் அதிக பலம் கொண்டவையாக விளங்குகின்றன.
# வலுவூட்டப்பட்ட காங்கிறீற்று


இழுவிசைகளின் கீழ் கூடிய பலம் கொண்ட உருக்குக் கம்பிகள் முதலானவற்றை உரிய முறையில் சாதாரண காங்கிறீற்றுக்குள் வைத்துக் கட்டுவதன் மூல காங்கிறீற்றின் இழுவைப் பலம் அதிகரிக்கப் படலாம். இவ்வாறான காங்கிறீற்றே **வலுவூட்டப்பட்ட காங்கிறீற்று** (*reinforced concrete*) எனப்படுகின்றது.  

சாதாரண காங்கிறீற்று அதிக அழுத்த விசைகளைத் (*compression force*) தாங்கும் வலிமை பெற்றது. ஆனால் இழுவிசைகளைத் (*tensile force*) தாங்கும் வலிமை குறைந்தது. இதனால் பெரும் இழுவிசைகளைத் தாங்கவேண்டிய கட்டிடக் கூறுகளில் சாதாரண காங்கிறீற்றைப் பயன்படுத்த முடியாது. இந்தப் பிரச்சினைக்குத் தீர்வாகவே வலுவூட்டப்பட்ட காங்கிறீற்று உருவாக்கப்பட்டது.  

மரத்தினால் செய்யப்பட்ட ஒரு உத்தரமொன்று அதன் இரண்டு முனைகளில் தாங்கப்பட்டால், அது கீழ்முகமாகச் சிறிது தொய்ந்த நிலையில் ஓய்வடையும். இந் நிலையில் உத்தரத்தின் மேற்பகுதியின் நீளம் குறுக்கமடைவதையும், கீழ்ப்பகுதியின் நீளம் அதிகரித்துக் காணப்படுவதையும் அவதானிக்கலாம். இது அதன் மேற்பகுதியில் அழுத்தவிசையும், கீழ்ப்பகுதியில் இழுவிசையும் தொழிற்படுவதைக் குறிக்கிறது. மர உத்தரத்தின் இடத்தில் சாதாரண கொங்கிறீற்றினால் செய்யப்பட்ட உத்தரமொன்று இருப்பதாக வைத்துக்கொண்டால், உத்தரத்தின் கீழ்பகுதிகளில் உருவாகும் இழுவிசை அப்பகுதிகளில் வெடிப்பை ஏற்படுத்தி, உத்தரம் முறிந்து விழ ஏதுவாகும்.  

வலுவூட்டப்பட்ட காங்கிறீற்றுக் கூறுகளில், உருக்குக் கம்பிகளோ, அல்லது கண்ணாடி இழைகள் முதலிய இழைப் பொருட்களோ வைத்துக் கட்டபடுவதன் மூலம் காங்கிறீற்றின் இழுவைப்பலம் அதிகரிக்கப் படுகின்றது.
# ஐம்பட்டகம்



**ஐம்பட்டகம்** என்பது ஐந்து பக்கங்கள் கொண்ட தெறிக்கும் பட்டகம் ஆகும். இது ஒளிக் கதிர் ஒன்றைத் 90° ஆல் திசை மாற்றுவதற்குப் பயன்படுத்தப்படுகின்றது. ஒளிக்கதிர் பட்டகத்தினுள் இரு முறை தெறிப்பதன் மூலம் ஒரு ஒரு பொருளின் விம்பத்தை,அதன் பக்கத்தை மாற்றாமல் செங்கோணத்தால் (* angle*) திருப்பிவிடுகிறது.  

ஒளிக்கதிர் அவதிக் கோணத்திலும் (*critical angle*) குறைவான கோணமொன்றில் இடைமுகத்தில் படுவதன் காரணமாக, பட்டகத்துள் நடைபெறும் தெறிப்பு முழுவுட் தெறிப்புக் (*total internal reflection*) காரணமாக ஏற்படுவதில்லை. தெறிப்பு ஏற்படும் பக்கங்கள் இரண்டும் பூச்சுக்கள் மூலம் தெறிக்கும் மேற்பரப்புகளாக ஆக்கப்படுவதனாலேயே தெறிப்பு உண்டாக்கப்படுகிறது. தேவையற்ற தெறிப்ப்பைத் தடுப்பதற்காக, ஒளியை உட்செல்லவிடும் பக்கங்கள் இரண்டிலும், வழக்கமாக தெறிப்புத் தடுப்புப் பூச்சுப் பூசப்பட்டிருக்கும். ஐந்தாவது பக்கம் ஒளியியல் ரீதியாகப் பயன்படுத்தப்படுவதில்லை.  

ஒற்றை வில்லைத் தெறிப்பு நிழற்படக் கருவிகளில் (*single-lens reflex camera*) பயன்படும் **கூரை ஐம்பட்டகம்**, இந்தப் பட்டகத்தின் ஒரு வேறுபாடு ஆகும். இங்கே நிழற்படக் கருவியிலுள்ள தெறிக்கும் ஆடி மூலம் கருவியின் குவியத் திரையில் உருவாக்கப்படும் விம்பமே பட்டகத்தினூடாகத் தெறிக்கப்படுவதால் விம்பம் இடம் வலமாக மாற்றப்படவேண்டியுள்ளது. பட்டகத்தின் தெறிக்கும் பக்கமொன்றை ஒன்றுக்கொன்று 90° கோணத்தில் அமைந்த இரண்டு பக்கங்களாக மாற்றுவதன் மூலம் இந்த நோக்கம் அடையப்படுகிறது.
# போரோ பட்டகம்



ஒளியியலில் **போரோ பட்டகம்** என்பது, இதனை உருவாக்கிய இக்னாஸியோ போரோ (Ignazio Porro) என்பவரின் பெயரால் அறியப்படும் ஒரு வகைத் தெறிப்புப் பட்டகம் ஆகும். இது ஒரு விம்பத்தின் திசையை மாற்றுவதற்கு, ஒளியியல் கருவிகளில் பயன்படுத்தப்படுகிறது.  

இது, செங்கோண முக்கோண வெட்டுமுகத்துடன் கூடிய, செங்கோண வடிவவியல் பட்டகத்தின் (geometric prism) வடிவில் அமைந்த ஒரு கண்ணாடிக் குற்றியாகும். பட்டகத்தின் பெரிய நீள்சதுரப் பக்கத்தின் வழியாக உட்செல்லும் ஒளி, ஏனைய இரண்டு பக்கங்களில் முழுவுட் தெறிப்படைந்து (total internal reflection) மீண்டும் உட்புகுந்த பக்கம் வழியாக வெளியேறும். ஒளி பக்கத்துக்குச் செங்குத்தாகவே உட்புகுந்து, வெளியேறுவதன் காரணமாகப் பட்டயம் ஒளியைச் சிதறச் செய்வதில்லை.  

போரோ பட்டகத்தினூடாகச் செல்லும் விம்பம்மொன்று 180° ஆல் சுழற்றப்படுவதுடன், உட்புகுந்த திசைக்கு எதிர்த் திசையாகச் சென்று புகுந்த இடத்திலிருந்து சற்றுத் தள்ளியுள்ள புள்ளியூடாக வெளியேறுகிறது. விம்பம் இருமுறை தெறிக்கப்படுவதனால் விம்பம் பக்கம் மாறாமல் இருக்கும்.  

போரோ பட்டகங்கள் பெரும்பாலும் *இரட்டைப் போரோ பட்டக* வடிவில் சோடியாகவே பயன்படுத்தப் படுகின்றன. முதலாவது பட்டகத்துக்குச் சார்பாக 90° ஆல் சுழற்றப்பட்ட இரண்டாவது பட்டகம், ஒளி இரண்டு பட்டகங்களின் ஊடாகவும் செல்லத்தக்க வகையில் வைக்கப்பட்டிருக்கும். இந்தக் கூட்டுப் பட்டகத்தின் இறுதி விளைவானது, ஒளி உள்ளே சென்ற அதே திசையில் அதற்குச் சமாந்தரமாக ஆனால் சற்று விலகிச் செல்லும். அத்துடன் விம்பம் முன்னைப் போலவே பக்கமாற்றம் இல்லாமல் 180° சுழற்றப்பட்டிருக்கும்.  

இரட்டைப் போரோ பட்டயங்கள் சிறிய ஒளியியல் தொலை நோக்கிகளில் தலைகீழான விம்பமொன்றை தலைமேலாகச் செய்வதற்குப் பயன்படுகிறது. பொதுவாக இரட்டைப் போரோ பட்டகத்தின் இரண்டு கூறுகளும் ஒன்றுடனொன்று பொருத்தப்பட்டிருக்கும். அத்துடன் அளவையும் நிறையையும் குறைப்பதற்காக தேவையற்ற பகுதிகள் நீக்கப்பட்டிருக்கும்  

போரோ - அபே பட்டகம், இரட்டைப் போரோ பட்டகத்தின் ஒரு வேறுபாடாகும்.
# சொற்பிறப்பியல்


**சொற்பிறப்பியல் (etymology)** என்பது சொற்களின் மூலம் பற்றிய படிப்பாகும். சில சொற்கள் பிற மொழிகளிலிருந்து பெறப்பட்டவை. பழைய எழுத்து மூலங்களிலிருந்தும், பிற மொழிகளுடன் ஒப்பிடுவது மூலமும் சொற்பிறப்பியலாளர்கள், குறிப்பிட்ட சொற்கள் எப்பொழுது ஒரு மொழிக்கு அறிமுகமாயின, எந்த மூலத்திலிருந்து அறிமுகமாயின, எவ்வாறு அவற்றின் வடிவமும் பொருளும் மாற்றமடைந்தன போன்ற கோள்விகளுக்கு விடைகாண்பதன் மூலம், சொற்களின் வரலாற்றை மீளமைக்க முயல்கிறார்கள்.  

நீண்டகால எழுத்து வரலாறு கொண்ட மொழிகளில், சொற்பிறப்பியலானது மொழிநூலைத் (காலப்போக்கில், பண்பாட்டுக்குப் பண்பாடு சொற்கள் எவ்வாறு மாறுகின்றன என்பதை அறியும் ஆய்வு) துணையாகக் கொள்கிறது. நேரடியான தகவல்களைப் பெற முடியாத அளவுக்குப் பழைய மொழிகள் தொடர்பில், அவை பற்றிய தகவல்களை மீட்டுருவாக்கம் செய்வதற்குச் சொற்பிறப்பியலாளர், ஒப்பீட்டு மொழியியல் முறைகளைப் பயன்படுத்துகிறார்கள். ஒப்பீட்டு முறையைப் பயன்படுத்தித் தொடர்புடைய மொழிகளைப் பகுப்பாய்வு செய்வதன்மூலம் அம் மொழிகளின் பொது மூலமொழி பற்றியும் அதன் சொற்றொகுதி பற்றியும் ஊகித்து அறிய முடியும். இதன் மூலம் வேர்ச் சொற்கள் அறியப்படுவதுடன் அம்மொழிக் குடும்பத்தின் மூல மொழியிலிருந்து அச்சொற்களின் வரலாற்றையும் மீட்டுருவாக்க முடியும்.  

## சொல் மூலங்களின் வகைகள்

சொற்பிறப்பியல் கோட்பாட்டின்படி சில வரையறுக்கப்பட்ட எண்ணிக்கையான பொறிமுறைகள் மூலமே சொற்கள் உருவாகின்றன. இவற்றுள் முக்கியமானவை பின்வருமாறு:  

- கடன்பெறுதல்: பிறமொழிச் சொற்களைப் பயன்படுத்துதல்.
- சொல் உருவாக்கம்: இன்னொன்றிலிருந்து வருவிக்கப்பட்ட சொற்கள், வேறு சொற்களின் சேர்க்கையினால் உருவானவை.
- ஒலிக்குறிப்புச் சொற்கள், ஒலிக் குறியீடுகள் என்பன.

புதிதாக உருவாகும் சொற்களின் மூலங்கள் பெரும்பாலும் தெரியக் கூடியவையாக இருக்கின்றன. ஆனால், காலத்தால் பின்னோக்கிச் சொல்லும்போது அக்காலங்களில் உருவான சொற்களின் மூலங்கள் தெளிவில்லாமல் இருக்கின்றன. இதற்கான காரணங்கள்,  

- ஒலி மாற்றம்
- சொற்பொருள் மாற்றம்

என்பனவாகும். பெரும்பாலும் ஒன்றுக்கு மேற்பட்ட காரணிகள் கூட்டாக அமைவது வழக்கம். ஒலிமாற்றமும், சொற்பொருள் மாற்றமும் கூட்டாக நிகழ்வது தற்காலச் சொல் வடிவங்களை மேலோட்டமாகப் பார்த்து மூலங்களை அறிய முடியாத நிலையை ஏற்படுத்துகின்றன.
# அகராதியியல்

*'அகராதியியல்* என்பது பின்வரும் இரண்டில் ஒன்றாகும்.  
- செயல்முறை அகராதியியல் (Practical lexicography) என்பது அகராதிகள் எழுதுகின்ற கலையாகும்.
- கோட்பாட்டு அகராதியியல் (Theoretical lexicography) என்பது மொழியொன்றின் சொற் தொகுதிக்குள் அடங்கும் சொற்பொருளியல் தொடர்புகளை ஆராய்ந்து விளக்கும் கற்கைசார் துறையாகும். இது சில சமயம் metalexicography எனவும் அழைக்கப்படுகிறது.

அகராதியியலில் ஈடுபட்டுள்ள ஒருவர் அகராதிக் கலைஞர் ஆவார்.  

பொதுவான அகராதிக்கலை பொது அகராதிகளின், அதாவது பொதுவாக வழக்கிலுள்ள மொழி பற்றிய விளக்கத்தைத் தரும் அகராதிகளின், வடிவமைப்பு, தொகுப்பு, பயன்பாடு, மீளாய்வு என்பவற்றில் குறிப்பாக ஈடுபடுகின்றது.  

## அகராதியியலின் கூறுகள்
- சொற்களைத் தெரிவு செய்தல்
- சொற்களுக்குப் பொருள் கொடுத்தல்
- பொருளை ஒழுங்குபடுத்தல்
- சொற்களின் உச்சரிப்புக்களைத் தருதல்

## வாசிப்புக்கான பரிந்துரை
அகராதியியல் தொடர்பான ஆரம்பநிலை நூல்கள்:  

- Landau, Sidney, *Dictionaries: The Art and Craft of Lexicography*, 2nd ed., 2001
- Bergenholtz, Henning/Tarp, Sven (eds.): *Manual of Specialised Lexicography*, 1995
- Bejoint, Henri, *Modern Lexicography: An Introduction*, 2000
- Hartmann, R. R. K., *Teaching and Researching Lexicography*, 2001
- Hartmann, R. R. K., *Dictionary of Lexicography*, 1998
- Nielsen, Sandro: *The Bilingual LSP Dictionary*, 1994
- Ooi, Vincent, *Computer Corpus Lexicography*, 1998 http://www.fas.nus.edu.sg/ell/Vincent/
- Jonathon Green, "Chasing the Sun - Dictionary-Makers and the Dictionaries They Made," Pimlico,
# பண்பாட்டுப் பரிணாமம்

**<nowiki/>'பண்பாட்டுப் பரிணாமம்' (Cultural Evolution) எனப்படுவது, **'உயிரினப் பரிணாமத்திற்கு ' (Biological Evolution) ஒப்பான ஒரு பண்பாட்டு வளர்ச்சி, மாற்றம், அல்லது மருவலைப் பண்பாடும் கொண்டிருக்கின்றது எனும் ஒரு உத்தேசக் கோட்பாடு.ஆகும். பண்பாட்டுப் பரிணாமம், வளர்ச்சி பாதையில் அமைந்திருக்கிறதா அல்லது மாற்றங்களுக்கு உட்பட்டு வெறும் மருவலுடன் நிற்கிறதா என்பது பண்பாட்டுப் பரிணாமவியலில் ஒரு முதன்மையான கேள்வியாகும்.  

## கலைச்சொற்கள்

:*பண்பாடு - Culture  
:* பரிணாமம் - Evolution  
:* உத்தேசக் கோட்பாடு - Hypothesis
# பல்லினப்பண்பாடு

**பல்லினப் பண்பாடு** (*multiculturalism*) எனப்படுவது, பல பண்பாட்டுக் கூறுகளின் பேணலிலும் பகிர்தலிலும் உருவாகும் ஒரு பண்பாட்டுச் சூழலைக் குறிப்பதாகும். தொழில் நுட்ப வளர்ச்சி, கல்வி மற்றும் அறிவில வளர்ச்சி, தொலைத் தொடர்புத் துறைகளீன் பெருக்கம், கட்டுப் பாடற்ற வர்த்தகம், சுற்றுலா மற்றும் போக்குவரத்துத் துறைகளின் வளர்ச்சி, அயல்நாடுகளில் ப்ணியேற்றல் பெருக்கம் ஆகியவையும் பல்வேறு நாட்டு மக்களிற்கிடையேயான நல்லுறவு நிலைகளும் நாடுகளின் அரசாங்கங்களின் நல்லிணக்க மனப் பான்மையும் இந்தப் பல்லினப் பண்பாடு உருவாவதற்கும் பேணபபடுவட்தற்கும் மிக அதிகமாக உத்வுகின்றன. அதனால் பல்லினப் பண்பாடுள்ள சமூகம் உருவாவது தவிர்க்க இயலாததாகி உள்ளது. இதற்கு 'உலகமயமாதல்' பெருந்துணை புரிகிறது.  

பண்பாடு ஒரு பலக்கியக் கருப்பொருள். அதற்குப் பல நிலைகளில் வரையறை உள்ளது. ஒரு நிலையில் பண்பாடு என்பது ஒரு குழுவின் வரலாறு, போக்குகள், பண்புகள், புரிந்துணர்வுகள், அறிவுப் பரம்பல்கள், வாழ்வியல் வழிமுறைகள், சமூகக் கட்டமைப்பு என்பனவற்றைச் சுட்டி நிற்கின்றது. மொழி, உணவு, இசை, சமய நம்பிக்கைகள், தொழில் சார் தெரிவுகள், கருவிகள் போன்றவையும் பண்பாட்டுக்குள் அடங்கும்.  

பல்லினப் பண்பாட்டின் உருவாக்கத்துக்கு ஒரு முக்கியக் காரணம் 'உலகமயமாதல்' ஆகும். பல்லினப் பண்பாடு உலகப் பண்பாட்டின் ஒரு கூறு அல்லது அதன் வெளிப்பாடாகவும் விளங்குகிறது. பல்லினப் பண்பாட்டின் சிறந்த வெளிப்பாடு மிக்க இடங்களாக ரொறன்ரோ, மும்பாய், நியு யோர்க் முதலிய பெரு நகரங்கள் விளங்குகின்றன. கனடா, ஆஸ்திரேலியா, இந்தியா, அமேரிக்கா ஆகிய நாடுகளின் அரசாங்கக் கொள்கைகள் பலவும் பல்லினப் பண்பாட்டைப் பேணுபவையாக உள்ளன.
# உரல்


**உரல்** என்பது அரிசி முதலான தானியங்களைக் குற்ற, இடிக்கப் பயன்படுத்தப்படுகிறது. இது மூன்று அடி வரை உயரமுள்ள ஏறத்தாழ ஓர் அடி விட்டமுள்ள மரத்தினால் அல்லது கருங்கல்லினால் ஆக்கப்பட்டிருக்கும். இதன் ஒரு பக்கத்தில் அரை அடி முதல் ஓர் அடிவரையான ஆழத்தில் ஒரு குழி போன்று அமைக்கப்பட்டிருக்கும். இந்தக்குழிக்குள் அரிசி முதலான தானியங்களை இட்டு உலக்கையைப் பாவித்து குற்றுவார்கள். இப்படிச் செய்வதால் அதற்குள் இடப்பட்ட தானியம் துகள்களாக்கப்பட்டுப் பின்னர் பொடியாக்கப்படும்.  

உரலில் தானியங்களைப் பொடியாக்குவதுபோல் சில தானியங்களின் வெளிப்புற உமியை நீக்குவதற்கும் பயன்படுத்துவார்கள். எடுத்துக்காட்டாக, நெல் மணிகளை உரலில் இட்டு சிறிதுநேரம் குற்றுவதன் மூலம் அரிசியும் உமியும் வெவ்வேறாகப் பிரிக்கப்படும். அதன் பின்னர் சுளகு (முறம்) பயன்படுத்தி புடைப்பதன் மூலம் அரிசியையும் உமியையும் வேறாக்குவர்.  

பண்டைய தமிழர் வாழ்க்கையில், இயந்திரங்களின் வரவின் முன்னர் உரல் வீடுகளில் அன்றாடம் பாவிக்கப்படும் ஒரு பொருளாக இருந்து வந்தது. இன்றும் சிற்றூர்களில் சிறு அளவில் நெல் குற்றவும் பலகாரங்கள் செய்வதற்காகத் தானியங்களை இடிப்பதற்கும் உரல் பயன்படுத்தப்படுகிறது. இப்படி உரலில் இடித்து உருவாக்கப்படும் மாவு கைப்பக்குவம் மிகுந்து சுவையான பலகாரங்களைச் செய்வதற்கு உதவுவதாகக் கருதுகின்றனர்.  

## குறிப்பு
: பாவித்தல் (இலங்கைப் பயன்பாடு) = பயன்படுத்துதல்
# பரி. யோவான் கல்லூரி, யாழ்ப்பாணம்


**யாழ் பரி. யோவான் கல்லூரி** (*St. John's College, Jaffna*) யாழ்ப்பாணத்தில் புகழ்பெற்ற பாடசாலைகளில் ஒன்று. நல்லூரில் 1823 ஆம் ஆண்டு வண. யோசப் நைற் என்பவரால் ஆரம்பிக்கப்பட்ட இப்பாடசாலை பின்னர் யாழ்ப்பாண நகரில் சுண்டிக்குளி என்ற இடத்துக்கு இடமாற்றப்பட்டது. பல வல்லுனர்களையும் உருவாக்கிய இந்தப் பாடசாலை 1998ஆம் ஆண்டில் தனது 175ஆம் ஆண்டு நிறைவைக் கொண்டாடியது. இக்கல்லூரி கல்வியிலும் விளையாட்டிலும் சிறந்து விளங்குகிறது. இக்கல்லூரிக்கும் யாழ் மத்திய கல்லூரிக்கும் நடைபெறும் மூன்று நாட்கள் நடைபெறும் மிகப் பிரபலமான துடுப்பாட்டப் போட்டி "Battle of the North" என்றழைக்கப் படுகின்றது.  

பழைய மாணவர்கள் பெரும்பாலும் பல நாடுகளிலும் நாட்டின் பல பாகங்களிலும் உள்ளதால் இணையம் மூலமாக தொடர்பு கொள்கின்றனர். இது தவிரப் பல சங்கங்களும் இயங்குகின்றன.  

## இங்கு படித்த மாணவர்கள்

| பெயர் | குறிப்பிடத்தக்கமை | மேற்கோள்கள் |
| --- | --- | --- |
| தென்கோவை ச. கந்தையபிள்ளை | தமிழறிஞர், பண்டிதர், தமிழாசிரியர்சிரியர் |  |
| டி. ஜெ. அம்பலவாணர் | யாழ்ப்பாணம் மறைமாவட்டம் (தென்னிந்தியத் திருச்சபை) (1971&ndash;1993) |  |
| செ. எ. ஆனந்தராஜன் | பரி. யோவான் அதிபர் (1976&ndash;1985) |  |
| ச. ஆறுமுகம் | நீர்ப்பாசனப் பணிப்பாளர்; நூலாசிரியர் |  |
| சா. ஜே. வே. செல்வநாயகம் | தலைவர், இலங்கைத் தமிழரசுக் கட்சி/தமிழர் விடுதலைக் கூட்டணி, நாடாளுமன்ற உறுப்பினர் (1947&ndash;1952, 1956&ndash;1977) |  |
| அல்பிரட் துரையப்பா | நாடாளுமன்ற உறுப்பினர் (1960&ndash;1965), யாழ்ப்பாண முதல்வர் (1970&ndash;1975) |  |
| மா. க. ஈழவேந்தன் | நாடாளுமன்ற உறுப்பினர் (2004&ndash;2007) |  |
| ராஜன் ஹூல் | மனித உரிமைச் செயற்பாட்டாளர் |  |
| ரத்னஜீவன் ஹூல் | பொறியியல் பேராசிரியர் |  |
| எஸ். குலேந்திரன் | யாழ்ப்பாணம் மறைமாவட்டம் (தென்னிந்தியத் திருச்சபை) (1947&ndash;1970) |  |
| கே. சி. லோகேசுவரன் | மேல் மாகாண ஆளுநர் (2015&ndash;-) |  |
| தியாகராஜா மகேஸ்வரன் | நாடாளுமன்ற உறுப்பினர் (2004&ndash;2008) |  |
| செ. நாகலிங்கம் | பதில் மகாதேசாதிபதி (1954), பதில் தலைமை நீதிபதி (1954), சட்டமா அதிபர் (1946&ndash;1947) |  |
| வ. பொன்னம்பலம் | முதலியார், இடதுசாரி அரசியல்வாதி |  |
| நடராஜா ரவிராஜ் | நாடாளுமன்ற உறுப்பினர் (2001&ndash;2006), யாழ் முதல்வர் (2001) |  |
| சாம் அ. சபாபதி | யாழ் முதல்வர் (1949, 1952&ndash;1955) |  |
| செ. சுந்தரலிங்கம் | நாடாளுமன்ற உறுப்பினர் (1947&ndash;1960) |  |
| சு. வித்தியானந்தன் | உப வேந்தர், யாழ்ப்பாணப் பல்கலைக்கழகம் (1979&ndash;1988) |  |
| வெ. யோகேசுவரன் | நாடாளுமன்ற உறுப்பினர் (1977&ndash;1983) | } |
# மின் விளக்கு



**மின் விளக்கு** (electric light) என்பது மின்சாரத்தைப் பயன்படுத்தி ஒளித் தேவைக்காக ஒளியை உருவாக்கும் சாதனமாகும். மின் விளக்கின் கண்டுபிடிப்பு மனித வாழ்க்கையில் பெரும் மாற்றங்களைக் கொண்டுவந்தது என்று சொல்லலாம். மனிதனுடைய செயற்பாடுகளுக்காகக் கிடைக்கக்கூடிய நேரத்தை இரண்டு மடங்காக ஆக்கிய பெருமை மின்விளக்குகளுக்கே உரியது.  

## வரலாறு
மின்விளக்கை உருவாக்குவதற்கான முயற்சிகள் 19 ஆம் நூற்றாண்டின் ஆரம்பத்திலேயே தொடங்கிவிட்டன. 1811 இலேயே ஹம்பிரி டேவி என்பார் இரண்டு மின் முனைகளுக்கிடையே மின்சாரம் பாயும்போது ஒளி உண்டாவதைக் கண்டு பிடித்தார். எனினும் இம் முறையைப் பயன்படுத்தி ஒளியை உருவாக்கும் முயற்சிகள், மின் முனைகள் மிக விரைவாக எரிந்து போனதன் காரணமாக செயல் முறையில் வெற்றி பெறவில்லை. ஜேம்ஸ் பிறெஸ்கொட் ஜூல் என்பவர், மின்சாரம் ஒரு மின்தடையுள்ள கடத்தியூடாகப் பாயும்போது அது வெப்பமடைந்து, அவ் வெப்பசக்தி மின்சக்தியாக மாறி ஒளிரும் எனக் கண்டுபிடித்தார். ஆனாலும் இக் கோட்பாட்டைப் பயன்படுத்தி மின் விளக்குகளை உருவாக்குவதற்குத் தேவையான நுண்ணிழைகளைச் செய்வதற்குப் பொருத்தமான பொருளொன்று அகப்படாமையும், அதனை விரைவில் எரிந்துபோகாது பாதுகாக்க முடியாமையுமே முக்கியமான தடைகளாக இருந்தன. இங்கிலாந்தைச் சேர்ந்த சேர் ஜோசப் வில்சன் ஸ்வான் என்பவரே வெற்றிடத்தைக் கொண்ட மின் குமிழொன்றை முதலில் உருவாக்கியவராவார். ஆனாலும் இவர் குமிழினுள் உருவாக்கிய வெற்றிடத்தை நிலையாக வைத்திருக்க முடியாததினால் இவரது முயற்சி தோல்வியடைந்தது. 1879 இல் காபன் நுண்ணிழை ஒன்றை வெற்றிடக் குமிழொன்றினுள் பொருத்தி 40 மணிநேரம் வெற்றிகரமாக ஒளிரவிட்டதன் மூலம் மின் விளக்கைக் கண்டு பிடித்த பெருமை தொமஸ் அல்வா எடிசனுக்குக் கிடைத்தது.  

20-ஆம் நூற்றாண்டில் பரவலாக மின்விளக்கு புழக்கத்தில் வருவதற்கு முன்னர் எண்ணெய் விளக்கு, தீப்பந்தம் ஆகியவற்றைப் பயன்படுத்தினர்.  

## மின் விளக்கின் வகைகள்
சுமார் 125 ஆண்டுகளுக்கு முன் கண்டுபிடிக்கப்பட்ட வகையான மின் விளக்குகள் இன்னும் சில முன்னேற்றங்களுடன் பயன்பாட்டில் இருந்தாலும், வேறு பல வகையான மின் விளக்குகளும் உருவாக்கப் பட்டுள்ளன. முக்கியமான சில மின்விளக்கு வகைகள் வருமாறு:  

- வெள்ளொளிர்வு விளக்கு (Incandescent Lamp)
- உடனொளிர்வு விளக்கு (Fluorescent Lamp)
- உலோக ஹேலைட்டு விளக்கு (Metal Halide Lamp)
- தங்ஸ்தன் - அலசன் விளக்கு (Tungstan-Halagen Lamp)
- பாதரச ஆவி விளக்கு (Mercury Vapour Lamp)
- சோடியம் ஆவி விளக்கு (Sodium Vapour Lamp)
# சும்மாடு


தலையில் சுமை தூக்கும்போது தலையில் கனம் அழுந்தாமல் இருக்க, துணியை உருட்டி தலையில் வைத்து அதன் மேல் சுமையை வைப்பர். இவ்வாறு உருட்டி வைக்கப்படும் துணி **சும்மாடு** என்று அழைக்கப்படுகிறது. பெரும்பாலும், பெண்கள் தங்கள் புடவைத் தலைப்பையும் ஆண்கள் தங்கள் துண்டையும் சும்மாடாகப் பயன்படுத்துவர். சங்க இலக்கியங்களான கலித்தொகையிலும் பெரும்பாணாற்றுப் படையிலும் இது *சுமடு* என்று குறிப்பிடப்பட்டுள்ளது.  

சோழியன் குடுமி சும்மாடு ஆகாது எனும் பழமொழியே இன்று திரிந்து "சோழியன் குடுமி சும்மா ஆடாது" என்று வழங்குகிறது.
# முக்காடு



**முக்காடு**, தலை மற்றும் முகத்தின் சில பகுதிகளை மறைக்க, பெரும்பாலும் பெண்கள் அணியும் துணியாகும். வெயிலை மறைக்கவும் சமயக் காரணங்களுக்காகவும் சில திருமண வைபவங்களிலும் இது அணியப்படுகிறது. சமயத் தொடர்புள்ள ஒன்றாக, இது ஒரு பொருளுக்கோ, இடத்துக்கோ மதிப்புக் கொடுப்பதற்காக அணியப்படுவதாகக் கருதப்படுகிறது.  

முக்காட்டின் உண்மையான சமூக பண்பாட்டு, உளவியல், மற்றும் சமூக பால்சார் செயற்பாடுகள் குறித்து பரந்த அளவில் ஆய்வுகள் செய்யப்படவில்லை. ஆனாலும், சமூகத் தொலைவைப் பேணுதல், சமூகத் தகுதியைக் காட்டுதல், பண்பாட்டு அடையாளம் என்பன முக்காட்டில் செயற்பாடுகளுக்குள் அடங்கும் எனலாம்.  

அறியப்பட்ட வரலாற்றின்படி கி.மு பதின்மூன்றாம் நூற்றாண்டைச் சேர்ந்த அசிரியச் சட்டத்தில் முக்காடு பற்றிக் குறிப்பிடப்பட்டுள்ளது.  

## இந்தியாவில்
இந்தியாவை ஆண்ட முகலாயர்களின் பண்பாட்டுத் தாக்கத்தால், வட இந்தியாவில் பெண்கள் முக்காடு இடும் வழக்கம் கிபி 15 மற்றும் 16ம் நூற்றாண்டுகளில் பரவலாயிற்று.ஆனால் சீக்கியப் பெண்கள் முக்காடு அணியும் வழக்கத்தை, சீக்கிய சமய குரு அமர் தாஸ் கடுமையாக எதிர்த்தார்.  

## இதனையும் காண்க
- பர்தா
- ஹிஜாப்
- புர்க்கா
# வரப்பு

விளை நிலங்களுக்கு இடையே உள்ள மண் தடுப்புகள் **வரப்புகள்** என்று அழைக்கப்படுகின்றன. இவை பெரும்பாலும் ஓர் ஆள் நடந்து செல்லத்தக்க அகலத்தில் அமைந்திருக்கும்.  

## வேளாண் அறிவியல்
பயிர் சாகுபடிக்கு முன் வரப்பு வெட்டித் திருத்துவது முக்கியப் பணியாகும். அதுமட்டுமல்லாமல் நீர் நிலைகளில் நீரைத் தேக்கவும் முக்கிய பங்கு வகிக்கின்றது.  

### குறு நீர்பிடிப்புகள்
சரிவுப்பகுதிகளில் வி வடிவ வரப்புகள் 5 மீ - 5 என்றஅளவில் அமைத்து மரங்கள் அதன் நடுவில் நடப்படுகிறது. வரப்புகளின் உயரம் மழை அளவு, சரிவு ஆகியவற்றைப் பொறுத்து அமையும். மேலும் சரிவுக்கு குறுக்கே அரை வட்ட வடிவ வரப்புகள் 2 மீ விட்டத்தில் 15.20 செ.மீ உயரத்தில் அமைக்கப்படுகிறது. இவை மழைக்கலங்களில் நீரின் வேகத்தை கட்டுப்படுத்த உதவுகிறது.  

## பயன்பாடுகள்
- நில அளவை (தமிழ்நாடு) முறைகளிலும் வரப்புகள் முக்கியப் பங்கு வகிக்கின்றன
- இவை நிலத்தில் மழை நீரையும் பாசன நீரையும் தேக்கி வைக்கவும், மேம்பட்ட விரைந்த நீர்ப்பாசனத்திற்கும் உதவுகின்றன.
- நிலத்தில் பயிர் சாகுபடி செய்யப்பட்டுள்ள பொழுது வயலை கடந்து செல்ல உதவும் பாதைகளாகவும் அண்டை நிலங்களுடன் எல்லையை வரையறுக்கவும் இவை பயன்படுகின்றன.
- வரப்பில் வளரும் புல், கால்நடைகளின் மேய்ச்சலுக்கு பயன்படுகின்றது.
- நிலத்தை பார்வையிடப் பயன்படும் ஓர் உயர்ந்த தளமாகவும் வரப்புகள் உதவுகின்றன.
- உழைப்பிற்கு நடுவே ஆசுவாசப்படுத்திக் கொள்ள வேலை செய்யும் ஆட்களுக்கு பயன்படுகிறது.

## வரப்பினால் வரும் பிரச்சினைகள்
வரப்புகளை உட்புறமாக அதிகமாக வெட்டுவதன் மூலம் வரப்பை நகர்த்தி அண்டை நிலத்தை அபகரிக்கும் வாய்ப்பு உள்ளதால் சில சமயங்களில் வரப்புகள் நில உரிமை தகராறுகளுக்கு காரணமாய் அமைவதும் உண்டு.  

## ஔவையார் பாடல்
'''வரப்புயர நீர் உயரும்  

நீர் உயர நெல் உயரும்  

நெல் உயரக் குடி உயரும்  

குடி உயரக் கோல் உயரும்  

'''கோல் உயரக் கோன் உயர்வான்  
'''  
என்று அரசன் ஒருவனை ஒளவையார் வாழ்த்திப் பாடியுள்ளார்  

## உசாத்துணைகள்
# சித்தூர்



**சித்தூர்** இந்தியாவின் ஆந்திர மாநிலத்திலுள்ள ஒரு நகரம் ஆகும். இது அதே பெயர் கொண்ட மாவட்டத்தின் தலைநகராகவும் உள்ளது.. இந் நகரின் மக்கள்தொகை 2011-ஆம் ஆண்டு கணக்கெடுப்பின் படி 1,52,654 ஆகும். இது மாங்காய்கள், தானியங்கள், கரும்பு ஆகியவற்றுக்கான முக்கியமான சந்தையாகும். இங்கு எண்ணெய் வித்து மற்றும் அரிசி ஆலைகளும் அமைந்துள்ளன. இங்கு தமிழ் பேசுவோரும் தெலுங்கு பேசுவாரும் சம எண்ணிக்கையில் உள்ளனர் தமிழ் பேசுவோர் பெரும்பான்மையாக சித்தூர் மாவட்டத்தின் வேங்கட மலைக்கு தெற்கே உள்ளனர்.
# கடப்பா



**கடப்பா** இந்தியாவின் ஆந்திர மாநிலத்திலுள்ள ஒரு நகரம் ஆகும். இது அதே பெயர் கொண்ட மாவட்டத்தின் தலை நகரமாகவும் விளங்குகிறது. இது ஆந்திராவின் இராயலசீமை பகுதியில் உள்ள இது ஆந்திரப்பிரதேசத்தின் தென்மத்தியப் பகுதியில் அமைந்துள்ளது. இது பெண்ணாறு ஆற்றின் தெற்கே ௮ (8) கிலோமீட்டர் தொலைவில் அமைந்துள்ளது. கிழக்கு மற்றும் மேற்கு தொடர்ச்சி மலைகளுக்கு இடையே உள்ள டெக்டோனிக் நிலப்பரப்பில் அமைந்துள்ள நல்லமலா மற்றும் பால்கொண்டா மலைகளால் நகரம் மூன்று பக்கங்களிலும் சூழப்பட்டுள்ளது. கருப்பு மற்றும் சிவப்பு இரும்பு மண் பகுதியில் உள்ளது. திருமலையின் மேற்கில் இருந்து மலைக்கு செல்லும் நுழைவாயில் என்பதால் இந்நகரம் "கடபா" ('வாசல்') எனப் பெயர் பெற்றது.  

## புவியியல் கூறுகள்
௨௦௦௧ (2001) ஆம் ஆண்டு கணக்கெடுப்பின் படி இந்த நகரத்தின் மக்கள்தொகை ௩,௨௫,௭௨௫ (3,25,725).  

## வரலாறு
பதினொன்றாம் நூற்றாண்டில் இருந்து பதினைந்தாம் நூற்றாண்டு வரை இது சோழமண்டலத்தின் ஒரு பகுதியாக இருந்தது. பின்னர் ௧௫௬௫ (1565)-இல் முகலாயர்கள் இதைக் கைப்பற்றினர். ௧௮௦௦ (1800) முதல் ஆங்கிலேயர்களின் கட்டுப்பாட்டில் இருந்தது.  

புஷ்பகிரி, ரேணிகுண்டா, மற்றும் திருப்பதி இதன் அண்டை நகரங்கள் ஆகும்.
# அனந்தபூர்

**அனந்தபூர்** *(Anantapur)* (அதிகாரப்பூர்வமாக: அனந்தபுராமு ) இந்தியாவின் ஆந்திர மாநிலத்திலுள்ள அனந்தபூர் மாவட்டத்தின் தலைநகராகும். இது அனந்தபுராமு மண்டலத்தின் மண்டல தலைமையகமாகவும், அனந்தபூர் வருவாய் பிரிவின் பிரதேச தலைமையகமாகவும் உள்ளது. நகரம் தேசிய நெடுஞ்சாலையில் அமைந்துள்ளது. இது 1799 இல் *தத்தா மண்டலத்தின்* (ஆந்திராவின் இராயலசீமா மாவட்டங்கள் மற்றும் கர்நாடகாவின் பெல்லாரி மாவட்டம்) தலைமையகமாகவும் இருந்தது. இது இரண்டாம் உலகப் போரின்போது பிரித்தானிய இந்திய இராணுவத்திற்கு மூலோபாய முக்கியத்துவம் வாய்ந்த ஒரு நிலையாகவும் இருந்தது.  

## நிலவியல்
அனந்தபூர் இல் அமைந்துள்ளது. இதன் சராசரி உயரம் 335 மீட்டர் ஆகும் . இது ஐதராபாத்திலிருந்து 356 கி.மீதொலைவில் அமைந்துள்ளது,விஜயவாடாவிலிருந்து &nbsp; இருந்து 484 &nbsp; கி.மீ., மற்றும் பெங்களூரிலிருந்து 210 கி.மீ தூரத்தில் அமைந்துள்ளது.  

### காலநிலை
அனந்தபூர் அரை வறண்ட காலநிலையைக் கொண்டுள்ளது, ஆண்டின் பெரும்பகுதி வெப்பமான மற்றும் வறண்ட சூழ்நிலைகளைக் கொண்டுள்ளது. பிப்ரவரி பிற்பகுதியில் கோடைக்காலம் தொடங்கி மே மாதத்தில் உச்சநிலை அடைகிறது. அனந்தபூருக்கு மார்ச் மாத தொடக்கத்தில் மழைக்காலத்திற்கு முந்தைய மழை பெய்யும், முக்கியமாக கேரளாவிலிருந்து வடகிழக்கு காற்று வீசுகிறது. பருவமழை செப்டம்பர் மாதத்தில் ஆரம்பித்து நவம்பர் தொடக்கம் வரை மழைப்பொழிவு வரை நீடிக்கும் . வறண்ட மற்றும் லேசான குளிர்காலம் நவம்பர் பிற்பகுதியில் தொடங்கி பிப்ரவரி ஆரம்பம் வரை நீடிக்கும்; சிறிய ஈரப்பதம் மற்றும் சராசரி வெப்பநிலையுடன் இருக்கும். மொத்த ஆண்டு மழை சுமார் ஆகும் .  

## தட்பவெப்ப நிலை

## மக்கள் தொகை
2011ம் ஆண்டின் தொகை கணக்கெடுப்புப்படி , அனந்தபூர் நகரத்தின் மக்கள் தொகை 262,340 ஆகும். பாலின விகிதம் 1000 ஆண்களுக்கு 995 பெண்கள் மற்றும் மக்கள் தொகையில் 9% 6 வயதுக்குட்பட்டவர்கள் உள்ளனர். கல்வியறிவு 82%, ஆண் கல்வியறிவு 89%, பெண் கல்வியறிவு 75%. தெலுங்கு மொழி உத்தியோகபூர்வ மற்றும் பரவலாக பேசப்படும் மொழி ஆகும்.  

## பொது பயன்பாடுகள்
*அனந்தபூர் குடிநீர் வழங்கல் திட்டம்* மற்றும் *ஸ்ரீ சத்ய சாய் மத்திய அறக்கட்டளை* ஆகியவை சுத்தமான குடிதண்ணீரை வழங்குவதில் முன்னேறி, முக்கியமாக புளூரோசிஸை ஒழிப்பதில் கவனம் செலுத்துகின்றன. நகரத்தில் அமைந்துள்ள கோடைகால சேமிப்பு தொட்டியில் இருந்து நகரத்திற்கு ஆசலனேற்ற தண்ணீரை மாநகராட்சி வழங்குகிறது.  

## கலாச்சாரம்
அரசியல், திரைப்படத் துறை மற்றும் பிற துறைகள் போன்ற பல்வேறு துறைகளுக்கு அவர்கள் அளித்த பங்களிப்புகளுடன் ஊரிலிருந்து குறிப்பிடத்தக்க சில நபர்கள் உள்ளனர். நீலம் சஞ்சிவ ரெட்டி இந்தியாவின் முன்னாள் ஜனாதிபதியாகவும், ஆந்திராவின் முதல் முதல்வராகவும் இருந்தவர், அனந்தபூர் அனந்தபூர் மக்களவைத் தொகுதியின் முதல் நாடாளுமன்ற உறுப்பினராக பைடி லட்சுமயா இருந்தார்; கல்லூர் சுப்பா ராவ் ஒரு இந்திய சுதந்திர ஆர்வலர் மற்றும் ஆந்திர சட்டமன்றத்தின் முதல் சபாநாயகராக இருந்தார்; கதிரி வெங்கட ரெட்டி ஒரு இந்திய திரைப்பட இயக்குநர், எழுத்தாளர் மற்றும் தயாரிப்பாளர், சத்ய சாய் பாபா, இந்து ஆன்மீகத் தலைவர் ; பெல்லாரி ராகவா ஒரு இந்திய நாடக ஆசிரியர், தெஸ்பியன் மற்றும் திரைப்பட நடிகர் ஆகியோர் குறிப்பிடதக்கவர்கள் ஆவர்.  

## உணவு
சோளம், கம்பு, ராகி போன்ற தினை உணவு உணவுகள் பெரும்பாலும் உணவுப் பொருட்களாகப் பயன்படுத்தப்படுகின்றன
# நெல்லூர்



**நெல்லூர்** (*Nellore*) இந்தியாவின் ஆந்திர மாநிலத்தின் நெல்லூர் மாவட்டத்திலுள்ள ஒரு நகரமாகும். மக்கள்தொகை அடிப்படையில் நெல்லூர் ஆந்திரப்பிரதேசத்தின் 6வது பெரிய நகராகும். பெண்ணாற்றின் (வடபெண்ணை) கரையில் அமைந்துள்ள இந்நகரின் பழைய பெயர் விக்ரம சிம்மபுரி ஆகும் . மாவட்டத்தின் தலைநகரம், நெல்லூர் மண்டலம், நெல்லூர் வருவாய்க் கோட்டம் என்ற பலவாறாக நெல்லூர் அறியப்படுகிறது. அதிக மக்கள் தொகை கொண்ட நகரங்களின் பட்டியலில் நெல்லூர் நான்காவது இடத்தைப் பிடிக்கிறது. நெல்லூர் மாநிலத்தின் தலைநகரான ஐதராபாத்திற்கு தென்கிழக்கில் 453 கி.மீ. தொலைவிலும் சென்னையிலிருந்து வடக்கில் 173 கி.மீ. தொலைவிலும் உள்ளது. சென்னை-கொல்கத்தா தேசிய நெடுஞ்சாலை நெல்லூர் வழியாக செல்லுகிறது.  
## பெயர்க்காரணம்
இங்கு நெல்லி மரத்தினடியில் லிங்க வடிவில் ஒரு கல் இருந்ததாக தொல் புராணக் கதை ஒன்று கூறுகிறது. நெல்லி ஊர் என்பது நாளடைவில் நெல்லூராக மாறியது என்பது வரலாறு ஆகும். நெல்லிக்கு தெலுங்கில் உசிரி என்ற பெயர் இருந்தாலும் மெட்ராசு மாகாணத்தில் ஆட்சி மொழியாக இருந்த தமிழின் தாக்கத்தால் இவ்வாறு மாறியிருக்கலாம் என நம்பப்படுகிறது.  
## வரலாறு
சோழர்கள், பல்லவர்கள், பாண்டியர்கள், மௌரியப் பேரரசு, சேதி வம்சத்தின் காரவேலன் , சாதவாகணர்கள், காக்கத்தியர்கள், கலிங்கத்தின் கீழைக் கங்கர்கள் , விஜயநகரப் பேரரசு, ஆற்காடு நவாபு போன்றவர்கள் நெல்லூரை ஆட்சி செய்துள்ளனர்.  
தஞ்சாவூர் மௌரியப் பேரரசின் கீழ் முதலாம் இராசேந்திர சோழன் ஆட்சி செய்த சோழர்களின் காலத்திலிருந்தே நெல்லூர் இருந்து வந்துள்ளது. மற்றும் 3 ஆம் நூற்றாண்டில் மௌரிய அரசர் அசோகராலும் நெல்லூர் ஆளப்பட்டுள்ளது. பின்னர் நெல்லூர் பல்லவ வம்சத்தின் ஆட்சியாளர்களால் கைப்பற்றப்பட்டு கி.பி 6 ஆம் நூற்றாண்டு வரை அவர்கள் ஆட்சியில் அகப்பட்டிருந்தது. பின்னர் சோழ ஆட்சியாளர்கள் நெல்லூரை நீண்ட காலம் ஆட்சி செய்தனர். தெலுங்கு சோழர்கள் 13 ஆம் நூற்றாண்டில் அவற்றின் வீழ்ச்சியை சந்தித்தனர். கி.பி பதின்மூன்றாம் நூற்றாண்டில் அவை வீழ்ச்சியடையும் வரை இது சோழ இராச்சியத்தின் ஒரு பகுதியாக உருவெடுத்திருந்ததாக தமிழ் கல்வெட்டுகள் குறிப்பிடுகின்றன. பின்னர் காகதியர்கள் , விஜயநகர பேரரசு, கோல்கொண்டாவின் சுல்தான்கள் , முகலாய பேரரசு மற்றும் ஆற்காட்டு நவாப் என பலரும் நெல்லூரை ஆண்டனர். 18 ஆம் நூற்றாண்டில், நெல்லூரை ஆங்கிலேயர்கள் ஆர்காட்டு நவாப்களிடமிருந்து கையகப்படுத்தினர் நெல்லூர் பிரித்தானிய இந்தியாவின் மெட்ராசுமாகாணத்தின் ஒரு பகுதியாக இருந்தது.  
தெலுங்கு மொழி தோன்றுவதிலும், ஆந்திர மாநிலம் உருவாவதிலும் இந்த நகரம் முக்கியப் பங்கு வகித்தது. ஆந்திரா உருவாவதற்கு மரணம் வரை உண்ணாவிரதம் இருந்த பொட்டி சிறீ ராமுலு நெல்லூரைச் சேர்ந்தவர்.  
## புவியியல்
### அமைவிடம்
நெல்லூர் .என்ற அடையாள ஆள்கூறுகளில் அமைந்துள்ளது. கடல் மட்டத்திலிருந்து சராசரியாக 18 மீட்டர் உயரத்தில் நெல்லூர் அமைந்துள்ளது...  
நெல்லூரில் கோடையில் அதிகபட்ச வெப்பநிலை 36 முதல் 46 ° செல்சியசு வரை பதிவாகிறது. மற்றும் குளிர்காலத்தில் குறைந்தபட்ச வெப்பநிலை 23 முதல் 25 ° செல்சியசு வரை இருக்கிறது. தென்மேற்கு மற்றும் வடகிழக்கு பருவமழை வழியாக மழையளவு 700 முதல் 1,000 மி.மீ (28 முதல் 39 அங்குலம்) வரை இருக்கும். நெல்லூர் பருவங்களின் அடிப்படையில் வற்ட்சி மற்றும் வெள்ளம் இரண்டுக்கும் உட்படுகிறது  
.
# உடனொளிர்வு விளக்கு



மின்சாரத்தின் மூலம் அருட்டப்படுகின்ற பாதரச அயன்கள் புற ஊதாக்கதிர்களை வெளிவிடுகின்றன. இக் கதிர்கள் பொஸ்பர் போன்ற உடனொளிர் பூச்சுக்களில் படும்போது கண்ணுக்குப் புலப்படக்கூடிய ஒளியாக மாற்றப்படுகின்றது. இதன் அடிப்படையில் உருவாக்கப்பட்டதே **உடனொளிர்வு விளக்கு** (*fluorescent lamp*) வகையாகும். ஆரம்பகால இவ்வகை விளக்குகள், ஆர்கன், அல்லது நியான் வாயுவுடன் பாதரச ஆவி நிரப்பப்பட்ட நீண்ட குழாய் அமைப்புக் கொண்டவை. இதனாலேயே இவ் விளக்குகள் பொதுவாக *குழாய் விளக்குகள்* (Tube Lights) எனப்படுகின்றன. இக் குழாய்களின் உட் பகுதியில் பொஸ்பர் பூச்சுப் பூசப்பட்டிருக்கும். மின்சாரத்தைப் பாய்ச்சும்போது குழாயின் முழு நீளத்திலிருந்தும் ஒளி வெளிவிடப்படுகின்றது.  

உடனொளிர்வு விளக்குகள் கூடிய செயல் திறன் கொண்டவை. வெள்ளொளிர்வு விளக்குகளுடன் ஒப்பிடும்போது, சம அளவு மின்சாரத்தைப் பயன்படுத்திப் பல மடங்கு ஒளிச் சக்தியை இவற்றிலிருந்து பெற்றுக் கொள்ள முடியும்.
# சீம்பால்



**கடும்புப்பால்** என்றும் அழைக்கப்படும் **சீம்பால் (colostrum)** என்பது பாலூட்டி விலங்குகளில் கன்று ஈனுவதற்கு சற்று முன்னரும் பின்னரும் தாயின் முலைகளில் சுரக்கும் பாலைக் குறிக்கும் சொல்லாகும். இச்சொல் பொதுவாக மாட்டினங்களின் இத்தகைய பாலைக் குறிக்கவே அதிகம் பயன்படுத்தப்படுகிறது.  

சீம்பால் மனிதர்களிலும், மாடுகளிலும் மஞ்சள் நிறம் அல்லது வெளிர் மஞ்சள் நிறம் கொண்டிருக்கும். இது கூடுதலான அளவு மாவுச் சத்து, புரதம், நோய் எதிர்ப்பு பொருட்கள் மற்றும் குறைந்த அளவு கொழுப்புச் சத்து ஆகியவற்றைக் கொண்டிருக்கும். இதன் காரணமாக, இதை உட்கொள்ளும் கன்றுகள் மற்றும் குழந்தைகளுக்குத் தேவையான ஊட்டச்சத்துக்கள் கிடைக்க ஏதுவாகிறது. அதே நேரம், முழுமையாக வளர்ச்சியடையாத கன்றின் செரிமான முறைமை வலு குன்றியிருக்குமென்பதால் ஓரளவு வயிற்றுப்போக்கு ஏற்படவும் இது காரணமாகிறது. இவ்வயிற்றுப்போக்கும் ஒருவகையில் குழந்தையின் உடலில் தங்கியுள்ள (இறந்துபட்ட இரத்த சிவப்பணுக்களை உடைப்பதால் உருவாகும்) *பைலிருபின்* போன்ற வீண்பொருட்கள் வெளியேற உதவுகிறது. இதன் மூலம் மஞ்சள் காமாலை ஏற்படாமல் தடுக்கப்படுகிறது.  

மேலும், இதிலுள்ள நோய் எதிர்ப்பு புரதப்பொருட்கள் கன்றின் தொண்டை, நுரையீரல் மற்றும் குடல்களைப் பாதுகாக்கின்றன. சில நன்மை பயக்கும் கோலுரு நுண்ணுயிர்களையும் இது உள்ளடக்கியிருக்கிறது.  

இதன் நோய் எதிர்ப்புப் பண்பின் காரணமாக, பசுவின் சீம்பாலை சமைத்து உட்கொள்கின்றனர். தமிழ்நாட்டிலும் பிற பகுதிகளிலும் ஏலக்காய், கருப்பட்டி அல்லது வெல்லம் போன்றவற்றைச் சேர்த்து கொதிக்கவைத்து உட்கொள்வதும், இட்லி செய்வதுபோல ஆவியில் வேகவைத்து உட்கொள்வதும் பொதுவானது.
# அலசன் விளக்கு

**அலசன் விளக்கு** (*Halogen lamp*) அல்லது **தங்குதன்-அலசன் விளக்கு** (* tungsten halogen lamp*) என்பது அடிப்படையில் வெள்ளொளிர் விளக்குப் போன்றதே. எனினும் இவ்வகை விளக்கின் குமிழினுள் நிரப்பபடும் வாயுக்களுடன் அலசன்களும் உள்ளன.  

தங்ஸ்தன் நுண்ணிழையாலான வெள்ளொளிர் விளக்குகளில், இழை சூடாகி ஒளிரும்போது தங்ஸ்தன் ஆவியாகி குமிழின் உட் பகுதியில் படிகின்றது. இது குமிழை மங்கச் செய்வதுடன், விளக்கிலிருந்து கிடைக்கும் ஒளியின் அளவும் குறைகின்றது. அத்துடன் இழையும் மெல்லியதாகி விரைவில் அறுந்து விடுகிறது. தங்ஸ்தன் - அலசன் விளக்கு இதற்கு ஒரு தீர்வாக அமைகின்றது. இங்கே வெப்பத்தினால் இழையிலுள்ள தங்ஸ்தன் ஆவியாகும் போது குமிழினுள் உள்ள அலசன்கள் அதனுடன் தாக்கமுறுவதனால் அது குமிழ்ச் சுவரில் படிவது தடுக்கப்படுகின்றது. இதனால் விளக்கின் வாழ்க்கைக் காலம் முழுதும் அதிலிருந்து ஏறத்தாள ஒரேயளவு ஒளியே கிடைக்கிறது. இது மட்டுமன்றி தங்ஸ்தனும், அலசனும் சேர்ந்து உருவாகும் சேர்வைகளின் (Compounds) மூலக்கூறுகள் (Molecules) சூடாக இருக்கும் நுண்ணிழைக்கு அருகில் செல்லும்போது மீண்டும் பிரிவடைந்து, தங்ஸ்தன் உலோகம் நுண்ணிழையில் மீண்டும் படிகின்றது. இதன் காரணமாக ஆவியாதல் மூலம் தங்ஸ்தன் இழை மெலிந்து அறுந்து போவதற்குக் கூடிய காலம் எடுக்கும். எனவே விளக்கின் ஆயுட் காலமும் அதிகரிக்கின்றது.  

இவ்விளக்கின் ஒளியில் நிறங்கள் கூடிய ஒளிர்வு (vibrant) பெறுவதுடன், மேற்பரப்புகள் ஒருவித மினுங்கல் தன்மையுடனும் தோற்றமளிக்கின்றன. சாதாரண வெள்ளொளிர்வு விளக்குடன் ஒப்பிடும்போது தங்ஸ்தன் - அலசன் விளக்குகள் கூடிய ஒளிதருகின்றன. ஒப்பீட்டளவில் குறைந்த வாட்டளவு (Wattage) கொண்ட விளக்குகளிலிருந்து கூடிய ஒளிப் பாயத்தைப் (Luminous Flux) பெறமுடிகின்றது.
# ஒளிப் பாயம்

**ஒளிப்பாயம்** அல்லது **தன்னொளிர்வு** (luminescence) என்பது ஒரு ஒளிமூலத்தினால் வெளிவிடப்பட்டுக் கண்களால் பார்க்கப்படுகின்ற ஒளிச் சக்தியின் அளவைக் குறிக்கும். இன்னொரு வகையில் இதனைப் பார்வைத் தாக்கத்தின் அடிப்படையில் அளவீடு செய்யப்படும், ஒளிமூலமொன்றால் வெளியேற்றப்படுகின்ற, ஒளிச்சக்தியின் அளவு என்று கூறலாம். இதன் அலகு * லுமென் * ஆகும்.  

ஒரு பொருள் வெப்பத்தினாலல்லாத ஒளி உமிழும் தன்மையைத் தன்னொளிர்வு எனலாம். எனவே, இதனை குளிர் நிலை கதிர்வீச்சென்றும் கூறலாம். வேதிவினைகள், மின்னாற்றல், அணுவக அசைவுகள் அல்லது படிகத்தின் மீதான அழுத்தங்கள் ஆகியவற்றால் தன்னொளிர்வு ஏற்படுகிறது. இதனால், வெப்பத்தினால் ஒளி உமிழும் வெள்ளொளிர்வு (incandescence) நிகழ்விலிருந்து ஒளிப்பாயம் வேறுபடுகிறது. முதலில் கதிரியக்கம், கதிரியக்கத் தன்னொளிர்வாகக் கருதப்பட்டதென்றாலும், மின்காந்தக் கதிர்வீச்சைத் தவிர மற்ற நிகழ்வுகளும் கதிரியக்கத்தில் நடைபெறுவதால், தற்பொழுது கதிரியக்கம் தன்னொளிர்விலிருந்து வேறாகப் பிரித்தறியப்படுகிறது. தன்னொளிர்வு என்னும் சொல் செருமானிய இயற்பியலாளரான எயிலார்ட் வீடெமான் என்பவரால் அறிமுகப்படுத்தப்பட்டது,.
# மின்னூல்

**மின்னூல்** என்பது நூல் ஒன்றினுடைய மின்னணுவியல் அல்லது எண்முறை பதிப்பாகும்.  

மின்னூலானது பொதுவாக பதிப்பாளர்களால், மின்னணுவியல், எண்முறை ஊடகங்கள் மூலம் தமது புத்தகங்களை விநியோகிப்பதற்காக உருவாக்கப்படுகிறது.  

இவை வெற்று உரை வடிவமாகவோ, நூல் சம்பந்தப்பட்ட சிறப்பு தகவல்களை தம்மகத்தே கொண்டவையாகவோ இருக்கும்.  

## வடிவங்கள்

மின்னூல் சமுதாயமானது ஏகப்பட்ட மின்னூல் வடிவத் தெரிவுகளை கொண்டிருக்கிறது.  
எந்தவடிவம் சிறந்தது, வடிவங்களிலுள்ள குறைபாடுகள் எவை, நிறைகள் எவை என்பதுபற்றியெல்லாம் ஏகப்பட்ட விவாதங்கள் நிகழ்ந்தவண்ணமுள்ளது.  

எவ்வாறாயினும், கடைக்கோடிப்பயனாளரைப் பொறுத்தவரையில் புத்தகத்தை படிக்கவேண்டும் என்பதே முதன்மையான தேவையாகும். அந்த வகையில் பார்த்தால் ஒவ்வொரு மின்னூல் வடிவங்களும் தமக்கேயுரிய சிறப்பியல்புகளையும் போதாமைகளையும் கொண்டிருக்கின்றன.  

### பிம்பக் கோப்புகள்

பிம்ப (பட) கோப்புத்தொடர்கள் மூலம் மின்னூல் ஒன்று உருவாக்கப்படலாம். எத்தகைய பிம்பக்கோப்பு வடிவமும் இதற்கென பயன்படுத்தப்படலாம். இவ்வாறாக உருவாக்கப்படும் மின்னூல்கள் ஏனைய வடிவங்களை விட அதிக மின்கனத்தை கொண்டிருக்கும். அத்தோடு பயனர் அதன் உரைப்பகுதியினை தெரிவுசெய்ய, நகலெடுத்து வேறிடத்தில் உரையாக பயன்படுத்த முடியாது. உரத்துப்படிக்கும் செயலிகள் இதனை படிக்க முடியாது.  

இத்தகைய மின்னூல் வடிவங்கள் சித்திரக் கதை நூல்களுக்கே மிக பொருத்தமானதாகும்.  

### செழிய உரை வடிவம் (rich text format)

இது, நிறம், தடிப்பு, எழுத்துரு போன்ற உரை வடிவமைப்பு தகவல்களை தன்னகத்தே கொண்ட கோப்பமைப்பாகும்.  

### மீயுரை குறியீட்டு மொழி (Hyper Text Markup Language)

இது பொதுவில் HTML என அழைக்கப்படுகிறது.  

உரையின் செழிய வடிவமைப்புக்கள், பிம்பங்கள் , தொடுப்புக்கள் போன்ற பல தகவல்களை இவ்வடிவத்தில் உள்ளடக்கலாம். இவ்வடிவமைப்பிலுள்ள மின்னூல் ஒன்றினை படிக்க சாதாரண வலை உலாவி ஒன்றே போதுமானது. சிறப்பான செயலிகள் எதுவும் தேவைப்படாது.  

## அச்சில் வெளிவரும் நூல்களுடனான ஒப்பீடு
#### நற்பயன்கள்
- உரை தேடலுக்குள்ளாக்கப்படமுடியும். பிம்ப வடிவத்திலிருந்தால் முடியாது..
- சின்னஞ்சிறிய இடத்தையே பிடித்துக்கொள்ளும்.
  - பல்லாயிரக்கணக்கான மின்னுற்களை ஒரு சாதனத்தில் கொண்டு சென்றுவிடலாம்
# பனையோலை



பனை மரத்தின் இலை **பனையோலை** (பனை + ஓலை) எனப்படும். பனையோலை விசிறி போன்ற வடிவத்தையுடையது. ஏறத்தாழ ஐந்து அடி விட்டம் கொண்டதாக இருக்கும். பனம் மட்டை அல்லது பனை மட்டை என்று அழைக்கப்படும் இதனுடைய காம்பு உறுதியானது, அரை வட்ட வடிவமான குறுக்கு வெட்டுமுகம் கொண்டது. அத்துடன் இதன் விளிம்புகளில் கருநிறமான, வாளின் பற்கள் போன்ற அமைப்பு உள்ளது இது *கருக்கு* எனப்படும். 20 ஆம் நூற்றாண்டின் ஆரம்பத்தில் யாழ்ப்பாணத்தில் வாழ்ந்த சோமசுந்தரப் புலவர் இந்தக் கருக்கை மன்னர்களின் வாளுக்கு ஒப்பிட்டு  

என்று இலக்கியச் சுவையுடன் பாடியுள்ளார்.  

பனையோலைக் குருத்து இள மஞ்சள் நிறம் கொண்டது. விரிந்து முதிரும் போது கரும் பச்சை நிறமாகத் தோற்றமளிக்கும். காய்ந்து விழும் நிலையிலுள்ள ஓலைகள் மண்ணிறமாக ஆகி விடுகின்றன.  

## பயன்கள்

ஒவ்வொரு நிலையிலும் இவ்வோலைக்கு வெவ்வேறு பயன்கள் உள்ளன. குருத்தோலைகளை வெட்டிக் காய விட்டு அதனைப் பயன்படுத்திப் பல விதமான கைப்பணிப் பொருட்கள் செய்யப்படும். பச்சை ஓலைகள் மாடுகளுக்கு உணவாவதுடன், வேலியடைத்தல், கூரை வேய்தல், முறம் செய்தல் போன்றவற்றுக்குப் பயன்படுத்தப் படுகின்றன. மட்டைகளும், வேலியடைத்தல், குடிசைகள் அமைத்தல், பலவகை நார்களின் உற்பத்தி ஆகியவற்றில் உதவுகின்றன. காய்ந்து விழும் ஓலைகளும் பயிர்களுக்கு உரமாகின்றன.  
## படத் தொகுப்பு

## மேற்சான்றுகள்
- தோட்டக்கலை: மலைத்தோட்டப் பயிர்கள்: பனை